Na temelju odredbi članka 48. i 56. b. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 123/17, 98/19 i 144/20), u svezi s člankom 81. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19), članka 40. Statuta Zagrebačke županije („Glasnik Zagrebačke županije“, broj 17/09, 31/09, 4/13, 6/13-pročišćeni tekst, 5/18, 14/18 i 18/18-pročišćeni tekst, 3/20, 23/20, 6/21 i 10/21-pročišćeni tekst), i članka 21. Poslovnika o načinu rada Župana Zagrebačke županije („Glasnik Zagrebačke županije“ broj 26/09, 1/11, 31-II/13 i 20/17), Župan Zagrebačke županije, dana 26. siječnja 2023. godine donio je

**PRAVILNIK O IZMJENI**

**PRAVILNIKA**

**O STRUČNOM USAVRŠAVANJU**

**Članak 1.**

U Pravilniku o stručnom usavršavanju (KLASA: 022-01/15-02/03, URBROJ: 238/1-03-15-03, KLASA: 022-01/19-01/05, URBROJ: 238/1-03-19-05 i KLASA: 022-01/20-01/02, URBROJ: 238/1-03-20-33, u daljnjem tekstu: Pravilnik) članak 4. mijenja se i glasi:

„Službenici se mogu osposobljavati i usavršavati:

* za stjecanje osnovnih i naprednih informatičkih znanja i vještina;
* za stjecanje osnovnog i naprednog znanja stranih jezika;
* za stjecanje specijalističkih znanja na poslijediplomskim specijalističkim studijima čijim završetkom se stječe akademski naziv sveučilišni specijalist/ica uz naznaku struke, potrebnih za obavljanje poslova službe; znanja na poslijediplomskim sveučilišnim studijima završetkom kojeg osoba stječe akademski stupanj doktor/ica znanosti uz naznaku znanstvenog područja, potrebnih za obavljanje poslova službe
* u drugim oblicima stručnog usavršavanja potrebnih za obavljanje poslova službe za koja se dobivaju uvjerenja o obučenosti i osposobljenosti i
* u oblicima usavršavanja namijenjenim stjecanju znanja i unapređivanju vještina za osobne potrebe kojima se ujedno povećavaju mogućnosti korištenja odnosno primjene znanja te učinkovitog obavljanja postavljenih zadataka radnog mjesta.

Zagrebačka županija financirat će stručno osposobljavanje i usavršavanje službenika Zagrebačke županije određeno u podstavku 3. prethodnog stavka u 50 % iznosu od ukupnog koštanja, a najviše u iznosu do 2.000,00 eura.

Zagrebačka županija financirat će stručno osposobljavanje i usavršavanje službenika Zagrebačke županije određeno u podstavku 5. prethodnog stavka najviše u iznosu do 1.300,00 eura.“

**Članak 2.**

Ovaj Pravilnik stupa na snagu danom donošenja, a objavit će se na službenim web stranicama Zagrebačke županije.

**KLASA: 024-05/23-02/4**

**URBROJ: 238-03-23-11**

**Zagreb, 26. siječnja 2023.**

**ŽUPAN**

**mr.sc. Stjepan Kožić, dipl.ing**.